ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
జాతీయ స్వచ్ఛంద రక్తదాన దినోత్సవం సందర్భంగా ప్రసంగించిన డాక్టర్ మన్సుఖ్ మాండవియా
రక్తదాన్ అమృత్ మహోత్సవ్ కింద 2.5 లక్షల మందికి పైగా స్వచ్ఛందంగా రక్తదానం చేశారు.
ఈ రంగంలో ఆదర్శప్రాయంగా నిలిచిన స్వచ్ఛంద రక్తదాతలు మరియు రాష్ట్రాలు/యుటిలను కేంద్ర ఆరోగ్య మంత్రి సత్కరించారు
"జాతీయ స్వచ్ఛంద రక్తదాన దినోత్సవం నాడు, మనమందరం ఎల్లప్పుడూ వేరొకరికి అండగా ఉంటామని మరియు క్రమం తప్పకుండా రక్తదానం చేస్తామని ప్రతిజ్ఞ చేద్దాం"
"రక్తదాన్ అమృత్ మహోత్సవ్ విజయం మానవాళికి చెందిన ఉదాత్తమైన కారణాన్ని బలపరిచింది. ఇది చాలా విలువైన జీవితాలను రక్షించడంలో అపారంగా సహాయపడుతుంది. రక్తదానం ఒక ఉదాత్తమైన కారణం మరియు మన సుసంపన్నమైన సంస్కృతి మరియు సేవా మరియు సహయోగ్ సంప్రదాయాన్ని దృష్టిలో ఉంచుకుని జాతీయ స్వచ్ఛంద రక్తదాన దినోత్సవం సందర్భంగా, మనమందరం వేరొకరి కోసం ఎల్లప్పుడూ అండగా ఉంటామని మరియు క్రమం తప్పకుండా రక్తదానం చేస్తామని ప్రతిజ్ఞ చేద్దాం" అని ఈ రోజు న్యూఢిల్లీలోని ఎయిమ్స్లో జాతీయ రక్తదాన దినోత్సవం 2022లో ప్రసంగిస్తూ కేంద్ర ఆరోగ్య & కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా తెలిపారు. ఈ కార్యక్రమంలో డీజీహెచ్ఎస్ డాక్టర్ అతుల్ గోయెల్, ఎయిమ్స్ డైరెక్టర్ డాక్టర్ ఎం. శ్రీనివాస్ తదితరులు పాల్గొన్నారు.
రక్తదానం ప్రాముఖ్యతను నొక్కిచెప్పిన కేంద్ర ఆరోగ్య మంత్రి రక్తదానం సేవ అని అన్నారు " ఒకరికొకరు సహాయం చేసుకోవడం మన బాధ్యత. భారతదేశం యొక్క కోవిడ్ మహమ్మారి ప్రతిస్పందన లోక్ భాగీదారి యొక్క గొప్ప సంప్రదాయం నుండి ప్రేరణ పొందింది. మహమ్మారిని ఎదుర్కోవడంలో మార్గాన్ని చూపింది. అది క్రమంగా ప్రపంచంలోనే అతిపెద్ద కోవిడ్ టీకా కార్యక్రమానికి దారితీసింది. రక్తదాన అమృత్ మహోత్సవ్.. రక్తదానం, రక్త పంపిణీ మరియు రక్త నిర్వహణను లక్ష్యంగా పెట్టుకుంది. ఇది సాధారణ వేతనం లేని స్వచ్ఛంద రక్తదానాల గురించి అవగాహన పెంచడానికి మరియు రక్తం లేదా దాని భాగాలు  అందుబాటులో ఉంచడానికి మరియు సురక్షితమైనవని నిర్ధారించడానికి కూడా సహాయపడింది. రక్తదాన్ అమృత్ మహోత్సవ్ విజయం మానవాళి ఉదాత్తమైన కారణాన్ని బలపరిచింది. ఇది చాలా విలువైన ప్రాణాలను రక్షించడంలో అపారంగా సహాయపడుతుంది. రక్తదాన్ అమృత్ మహోత్సవ్ కింద 2.5 లక్షల మందికి పైగా స్వచ్ఛందంగా రక్తదానం చేశారు." అని తెలిపారు.
స్వచ్ఛంద రక్తదాతలు మరియు ఆదర్శవంతంగా నిలిచిన రాష్ట్రాలు/కేంద్రపాలిత ప్రాంతాలను, అరుదైన బ్లడ్ గ్రూప్ దాతలు, సాధారణ సింగిల్ డోనర్ ప్లేట్లెట్స్  దాతలు, మహిళా రక్తదాతలు, సాధారణ స్వచ్ఛంద రక్తదాతలను కూడా కేంద్ర ఆరోగ్య మంత్రి సత్కరించారు.
ఆరోగ్య, కుటుంబ సంక్షేమ మంత్రిత్వ శాఖ
మానసిక ఆరోగ్యంపై అవగాహన పెంచడానికి హరిత రిబ్బన్లను పంపిణీ చేసిన డా.మన్సుఖ్ మాండవీయ
పరిపూర్ణ ఆరోగ్యంలో మానసిక ఆరోగ్యం కీలక భాగం; మానసిక అనారోగ్యాలను పరిష్కరించాలంటే దానిపై అవగాహన అత్యంత అవసరం: కేంద్ర ఆరోగ్య మంత్రి
"పరిపూర్ణ ఆరోగ్యంలో మానసిక ఆరోగ్యం కీలక భాగం; మానసిక అనారోగ్య సమస్యలు పరిష్కరించడానికి దానిపై అవగాహన అత్యంత అవసరం" అని కేంద్ర ఆరోగ్య, కుటుంబ సంక్షేమ శాఖ మంత్రి డా.మన్సుఖ్ మాండవీయ చెప్పారు. మానసిక ఆరోగ్యంపై అవగాహన పెంచడానికి హరిత రిబ్బన్ కార్యక్రమాన్ని ఆయన ప్రారంభించారు. ఈ నెల 5న ప్రారంభమై, 10వ తేదీ వరకు కొనసాగనున్న 'మానసిక ఆరోగ్య అవగాహన వారం'లో చేపడుతున్న కార్యక్రమాల్లో భాగంగా, దిల్లీలోని హన్స్రాజ్ కళాశాల భాగస్వామ్యంతో, మంత్రిత్వ శాఖ ఈ కార్యక్రమాన్ని నిర్వహించింది.
ప్రపంచవ్యాప్తంగా అక్టోబర్ 10వ తేదీని 'ప్రపంచ మానసిక ఆరోగ్య దినోత్సవం'గా జరుపుకుంటారు.
ఈ కార్యక్రమానికి హాజరైన మంత్రిత్వ శాఖ అధికారులు, మీడియా ప్రతినిధులకు, మానసిక ఆరోగ్యంపై అవగాహన పెంచడానికి కేంద్ర మంత్రి హరిత రిబ్బన్లు పంపిణీ చేశారు. తోటివారిలో, సమాజంలోనూ మానసిక ఆరోగ్యంపై అవగాహన కల్పించాలని హన్స్రాజ్ కళాశాల విద్యార్థులను కోరారు.
“ఈ హరిత రిబ్బన్ మానసిక ఆరోగ్యానికి చిహ్నం. మానసిక ఆరోగ్యం గురించి మన సమాజంలో చాలా అవగాహన పెంచాల్సిన అవసరం ఉంది" అని డా.మాండవీయ అన్నారు. అభివృద్ధికి అన్ని రకాల ఆరోగ్యం, శ్రేయస్సు అవసరమని స్పష్టీకరించారు. "ఆరోగ్యవంతమైన వ్యక్తులు లేకుండా, ఆరోగ్యకరమైన కుటుంబం, ఆరోగ్యకరమైన సమాజం, ఆరోగ్యకరమైన దేశం ఏర్పడవు. శారీరక లేదా మానసిక అనారోగ్యం తక్కువ ఉత్పాదకతకు దారితీస్తుంది. తద్వారా దేశాభివృద్ధిపై ప్రతికూల ప్రభావం చూపుతుంది” అని చెప్పారు.
భారతదేశంలో మానసిక ఆరోగ్య సమస్యలపై చురుగ్గా వ్యవహరించాలని సమావేశానికి వచ్చినవారిని కేంద్ర మంత్రి కోరారు. "ప్రతి పది మంది విద్యార్థుల్లో ముగ్గురు మానసిక ఆరోగ్య సమస్యలతో బాధపడుతున్నారు. మన పిల్లల్లో 14% మందికి ఈ ఇబ్బందులు ఉన్నాయి. సాయం అవసరమైన యువతను గుర్తించడానికి, వారికి వెన్నుదన్నుగా నిలవడానికి తల్లిదండ్రులను, ఉపాధ్యాయులను, సంబంధిత వర్గాలను చైతన్యపరచాల్సిన అవసరం ఉంది" అని సూచించారు. "మానసిక ఆరోగ్య సమస్యలపై మొదట మన కుటుంబ సభ్యులతో మాట్లాడాలి, క్రమంగా పాఠశాల స్థాయికి విస్తరించాలి. పిల్లలలో మానసిక అనారోగ్యాన్ని సులభంగా గుర్తించగలిగేలా మన ఉపాధ్యాయులకు శిక్షణ ఇవ్వాల్సిన అవసరం ఉంది” అని మంత్రి తెలిపారు. మానసిక ఆరోగ్య సమస్యను గుర్తించడం ఎంత ముఖ్యమో, చికిత్స అందించడం కూడా అంతే ముఖ్యమని చెప్పారు.
డైరెక్టర్ జనరల్ ఆఫ్ హెల్త్ సర్వీసెస్ డా.సునీల్ కుమార్, అదనపు కార్యదర్శి, మిషన్ డైరెక్టర్  శ్రీ వికాశ్ షీల్, జాయింట్ సెక్రటరీ  శ్రీ విశాల్ చౌహాన్, ఆరోగ్య మంత్రిత్వ శాఖ ఉన్నతాధికారులు ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 26 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.53 కోట్ల డోసులు
భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వస్తోంది. కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు పూర్తిగా ఉచితంగా పంపిణీ జరుగుతుంది
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 26 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 25,12,66,637 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.53 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 4 లక్షలకు పైగా  టీకా డోసులు వచ్చే 3 రోజుల్లో రాష్ట్రాలకు, కేంద్రపాలిత ప్రాంతాలకు అందుతాయి.
భూ శా స్త్ర మంత్రిత్వ శాఖ
హిందూ మహాసముద్రంలోని లోతైన సముద్ర జీవులు మరియు నిర్జీవ వనరులపై మంచి అవగాహన కోసం సముద్ర లోతు  మిషన్ ఉద్దేశించబడింది, తద్వారా నీలి ఆర్థిక వ్యవస్థ అవకాశాలకు,ప్రయత్నాలకు సహాయం చేస్తుందని కేంద్ర మంత్రి డాక్టర్ జితేంద్ర సింగ్ అన్నారు.
కేంద్ర సిబ్బంది, ప్రజా ఫిర్యాదులు, పెన్షన్లు, రాష్ట్ర మంత్రి  సైన్స్ & టెక్నాలజీ, ఎర్త్ సైన్సెస్, అటామిక్ ఎనర్జీ మరియు స్పేస్, పీ ఎం ఓ, సహాయ మంత్రి డాక్టర్ జితేంద్ర సింగ్ మాట్లాడుతూ, లోతైన సముద్రపు మిషన్ హిందూ మహాసముద్రం యొక్క లోతైన సముద్ర జీవన మరియు నిర్జీవ వనరులను బాగా అర్థం చేసుకోవడానికి ఉద్దేశించబడింది, తద్వారా నీలి ఆర్థిక వ్యవస్థ పై ప్రయత్నాలకు సహాయం చేస్తుంది.
ఈరోజు రాజ్యసభలో ఒక ప్రశ్నకు వ్రాతపూర్వక సమాధానంలో డాక్టర్ జితేంద్ర సింగ్ మాట్లాడుతూ డీప్ ఓషన్ మిషన్ అనేది లోతైన సముద్ర సాంకేతికత అభివృద్ధికి ప్రాధాన్యతనిచ్చే బహుళ-మంత్రిత్వ, బహుళ-రంగ కార్యక్రమం, ఇందులో 6000 మీటర్ లోతు నీటిలో మానవసహిత సబ్మెర్సిబుల్ తో పాటు సముద్రపు మైనింగ్, లోతైన సముద్ర ఖనిజ వనరులు మరియు సముద్ర జీవవైవిధ్యం యొక్క అన్వేషణ, సముద్ర వాతావరణ మార్పు సలహా సేవల అభివృద్ధి, లోతైన సముద్ర సర్వేలు మరియు అన్వేషణ మరియు సముద్ర జీవశాస్త్రంలో సామర్థ్యం పెంపుదల వంటి సాంకేతికతల అభివృద్ధి ఉంటుంది.
ముగ్గురిని తీసుకెళ్లేందుకు మానవసహిత సబ్మెర్సిబుల్ ఉప వ్యవస్థల రూపకల్పన మరియు అభివృద్ధి పూర్తయిందని, అనుసంధానం పురోగతిలో ఉందని మంత్రి తెలిపారు. మైనింగ్ మెషిన్ డిజైన్ సిద్ధంగా ఉంది మరియు 2024-26లో ప్రదర్శన ట్రయల్ ప్రణాళిక సిద్ధం చేయబడింది. సముద్ర జీవవైవిధ్యం యొక్క అన్వేషణ, సముద్ర వాతావరణ మార్పుల సలహా సేవలను అభివృద్ధి చేయడం మరియు లోతైన సముద్ర సర్వేల కోసం బహుళ విభాగాల పరిశోధన నౌకను కొనుగోలు చేయడం వంటి కార్యకలాపాలు పురోగతిలో ఉన్నాయి.
మిషన్ కింద అభివృద్ధి చేయబడిన సాంకేతికతలు మహాసముద్రాల అన్వేషణలో సహాయపడతాయని మరియు శక్తి, మంచినీరు మరియు వ్యూహాత్మక ఖనిజాలు వంటి నిర్జీవ వనరులను ఉపయోగించుకోవడంలో సహాయపడతాయని డాక్టర్ జితేంద్ర సింగ్ అన్నారు. సముద్ర మట్టం, తుఫానుల తీవ్రత మరియు తరచుదనం మొదలైన వాటి గురించి మిషన్ యొక్క నిలువు 2 కింద అభివృద్ధి చేయవలసిన సలహాలు భారతీయ తీర ప్రాంతాల సామాజిక మరియు ఆర్థిక ప్రయోజనాలకు ఉపయోగపడతాయి. కోబాల్ట్, నికెల్, కాపర్ మరియు మాంగనీస్ వంటి వ్యూహాత్మక ఖనిజాల కోసం అన్వేషణ భవిష్యత్తులో ఈ వనరులను వాణిజ్యపరంగా వెలికతీసేందుకు మార్గం సుగమం చేస్తుందని భావిస్తున్నారు. సముద్ర ఉష్ణ శక్తి మార్పిడి పై అధ్యయనాలు సముద్ర ప్రాదేశిక శక్తి మరియు మంచినీటి ఉత్పత్తి కోసం ఉద్దేశించబడ్డాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వరుసగా గడిచిన ఐదేండ్లుగా 'స్వచ్ఛ్ సర్వేక్షన్'లో  మేటి పని తీరును ప్రదర్శిస్తున్న ఛండీగఢ్
వరుసగా గడిచిన ఐదేండ్లలో ఛండీగఢ్ 'స్వచ్ఛ్ సర్వేక్షన్స్'లో 
స్థిరంగా మేటి పనితీరును ప్రదర్శిస్తోంది. ఇందులోని పారామితులలో ఒకటిగా ఘన వ్యర్థపదార్థాల నిర్వహణా ఉంది. నగరాలకు గార్బేజ్ ఫ్రీ సిటీ  రేటింగ్ ప్రోటోకాల్లో.. ఛండీగఢ్ త్రీ స్టార్ సర్టిఫైడ్ నగరంగా ఉంది. ఎస్ఎండబ్ల్యూ పనితీరును మరింత మెరుగుపరచడానికి, ప్రభుత్వం వివిధ రకాల చర్యలు తీసుకుంది. ఇందులో ఎస్ఎండబ్ల్యూ ప్రాజెక్టులకు తగిన నిధులు సమకూర్చడం; ఎస్ఎండబ్ల్యూ పై తగిన ఆదేశాల జారీ, సలహాలు మరియు మార్గదర్శకాల జారీ ; సామర్థ్యం పెంపు  కార్యశాలల నిర్వహణ; క్రమానుగతంగా పనితీరును సమీక్షించడం మొదలైనవి ఉన్నాయి.
ఈ విషయాన్ని లోక్సభకు ఇచ్చిన లిఖితపూర్వక సమాధానంలో గృహ మరియు
పట్టణ వ్యవహారాల శాఖ సహాయ మంత్రి  శ్రీ హర్దీప్ సింగ్ పూరి తెలియజేశారు.
విద్యుత్తు మంత్రిత్వ శాఖ
తౌక్టే తుఫాను కారణంగా తీవ్రంగా నష్టపోయిన ప్రాంతాలలో విద్యుత్ సరఫరా పునరుద్ధరణకు చురుగ్గా చర్యలు చేపట్టిన విద్యుత్ మంత్రిత్వ శాఖ
తౌక్టే తుఫాను కారణంగా తీవ్రంగా నష్టపోయిన ప్రాంతాల్లో వీలైనంత ఎక్కువగా సహాయాన్ని అందించడానికి విద్యుత్ మంత్రిత్వ శాఖ  రాష్ట్ర విద్యుత్ వినియోగాలు, పీజీసీఐఎల్, ఆర్ఈసీ, పోస్కోలతో క్రమం తప్పకుండా సమీక్ష సమావేశాలను నిర్వహిస్తోంది.
తౌక్టే తుఫాను కారణంగా అత్యధిక ప్రభావిత ప్రాంతాలుగా ఉన్న గుజరాత్ మరియు కేంద్ర పాలిత ప్రాంతమైన డయ్యూలలో విద్యుత్ పునరుద్ధరణ పనులను వేగవంతం చేసే ఉద్దేశ్యంతో విద్యుత్ శాఖ కార్యదర్శి గురువారం ఒక ప్రత్యేక సమీక్షా సమావేశం నిర్వహించారు. ఈ సమావేశంలో పాల్గొన్నవారిలో పీజీసీఐఎల్ సంస్థ సీఎండీ, ఏసీఎస్ ఎనర్జీ గుజరాత్, ఐఈఈఎంఏ అధ్యక్షులు తదితరులున్నారు. పది 220 కేవీ టవర్లను భర్తీ చేయగల సామర్థ్యం కలిగిన ఈఆర్ఎస్-ఎమర్జెన్సీ రిస్టోరేషన్ సిస్టమ్తో మొత్తం 150 మందికి పైగా అనుభవజ్ఞులైన మానవ శక్తితో కూడిన.. ఒక బృందం గుజరాత్కు చేరుకున్నట్లుగా పీజీసీఐఎల్ తెలియజేసింది. ఈ బృందం కేంద్ర పాలిత ప్రాంతం డయ్యూకు విద్యుత్ సరఫరాను అందించే 220 కేవీ విద్యుత్ లైన్ను పునరుద్ధరించే పనిని ప్రారంభించినట్టుగా పీజీసీఐఎల్ తెలిపింది. 66 కేవీ వ్యవస్థ యొక్క పునరుద్ధరణ పనుల కోసం సంప్రదించగల కాంట్రాక్టర్ల జాబితాను పీజీసీఐఎల్ అందుబాటులో ఉంచింది. విద్యుత్ సరఫరా పునరుద్ధరణ పనులను వేగవంతం చేయడానికి ట్రాన్స్మిషన్ లైన్ల నిర్మాణంలో పాల్గొన్న ఎలక్ట్రికల్ పరికరాల తయారీదారులు, ప్రధాన కాంట్రాక్టర్లతో సమన్వయం చేస్తామని ఐఈఈఎంఏ హామీ ఇచ్చింది. విద్యుత్ పునరుద్ధరణ పనులకు అవసరమైన సామగ్రి మరియు మానవశక్తిని అందిస్తామని వివిధ రాష్ట్ర ప్రభుత్వాలు ఇప్పటికే హామీ ఇచ్చాయి.
రక్షణ మంత్రిత్వ శాఖ
ఐఎస్వో క్లాస్-3 ప్రమాణాలకు అనుగుణంగా 1.10 లక్షల కవరాల్స్ ఉత్పత్తి మొదలుపెట్టిన ఓఎఫ్బీ
కోవిడ్-19 మహమ్మారి వ్యాప్తి నేపథ్యంలో ఆర్డినెన్స్ ఫ్యాక్టరీ బోర్డ్  ఐఎస్వో క్లాస్-3 ఎక్స్పోజర్ ప్రమాణాలకు అనుగుణంగా కవరాల్స్ ఉత్పత్తిని ప్రారంభించింది. హెచ్ఎల్ఎల్ లైఫ్కేర్ లిమిటెడ్  నుంచి లభించిన 1.10 లక్షల కవరాల్స్ తయారీ ప్రాథమిక ఆర్డరు ప్రకారం సంస్థ పూర్తి స్థాయిలో ఉత్పత్తిని మొదలుపెట్టింది. ఈ మొత్తం ఆర్డర్ సరఫరాను 40 రోజుల్లో పూర్చి చేసేలా ఓఎఫ్బీ అన్ని చర్యలను ప్రారంభించింది. కోవిడ్ ప్రత్యేక పరిస్థితులను దృష్టిలో ఉంచుకొని ఆర్డినెన్స్ ఫ్యాక్టరీ బోర్డు ప్రత్యేక రెండు మీటర్ల గుడారాలను కూడా అభివృద్ధి చేసింది. మెడికల్ ఎమర్జెన్సీ, స్క్రీనింగ్, హాస్పిటల్ ట్రయాజ్, క్వారెంటైన్ కోసం ఉపయోగించేలా వీటిని ఓఎఫ్బీ రూపొందించింది. జల నిరోధిత ఫాబ్రిక్ ఉపయోగించి తేలికపాటి ఉక్కు మరియు అల్యూమినియం మిశ్రమాలతో దీనిని రూపొందించారు. వీటి సరఫరాను కూడా ఇప్పటికే ప్రారంభించారు. చేతులు శుభ్రం చేసుకొనేందుకు వినియోగించే హ్యాండ్ శానిటైజర్ తయారీని కూడా సంస్థ యుద్ధ ప్రాతిపదికన చేపట్టింది. ఇప్పటికే 70,000 లీటర్లకు పైగా హ్యాండ్ శానిటైజర్ తయారు చేసి వివిధ ఏజెన్సీలకు సరఫరా చేసింది. కోవిడ్ నేపథ్యంలో బ్లడ్ పెనట్రీషన్ పరీక్షల కోసం చెన్నై, కాన్పూర్లలో రెండు రక్త పరీక్షా కేంద్రాలను కూడా అందుబాటులోకి తెచ్చారు. పది ఆసుపత్రులలో సుమారు 280 ఐసోలేషన్ పడకలను కూడా సిద్ధం చేసి ఉంచారు. కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ  అవసరానికి అనుగుణంగా వీటిని సిద్ధం చేసి ఉంచారు. హెచ్ఎల్ఎల్ ఉంచిన ప్రయోగాత్మక ఆర్డర్ పరిమాణం ప్రకారం ఫేస్ మాస్క్ల ఉత్పత్తికి కూడా ఓఎఫ్బీ ప్రయత్నాలను ప్రారంభించింది. ఇప్పటి వరకు 90,000 కంటే ఎక్కువగా వైద్యేతర ముసుగులు తయారు చేసి ఓఎఫ్బీ పంపిణి చేసింది. ఓఎఫ్బీ నుంచి మెడికల్ మాస్క్ల పరీక్షా సౌకర్యాలు కూడా మరో వారంలో అందుబాటులోకి రానున్నాయి.
(
రక్షణ మంత్రిత్వ శాఖ
రాఫెల్ యుద్ధవిమానాల అప్పగింత ప్రక్రియ
బుధవారం నాటికి ఐదు రాఫెల్ యుద్ధవిమానాలు భారత్ చేతికి అందనున్నాయి. ఫ్రాన్స్లోని డస్సాల్ట్ ఏవియేషన్ కేంద్రం నుంచి ఇవి ఈ ఉదయం టేకాఫ్ తీసుకున్నాయి. ఈ ఐదు విమానాల్లో 3 ఒకే సీటున్నవి, మిగిలిన 2 రెండు సీట్లున్నవి.
ఈ విమాన ప్రయాణం రెండు దశల్లో సాగుతుంది. రాఫెల్పై సమగ్ర శిక్షణ పొందిన భారత వాయుసేన పైలెట్లే నడుపుతున్నారు. తొలిదశలో గాల్లో ఉండగానే ఇంధనం నింపుకుంటారు. ఇంధన ట్యాంకర్ను పంపి, ఫ్రెంచ్ ఎయిర్ ఫోర్స్ ఇందుకు సహకరిస్తుంది.
వాతావరణ పరిస్థితులను బట్టి, ఈ యుద్ధ విమానాలు బుధవారానికి అంబాలా వాయుసేన స్థావరానికి చేరుకుంటాయి. వీటిని 17వ స్వాడ్రన్ అయిన 'గోల్డెన్ యారోస్' బృందంలో చేరుస్తారు.
(Visitor Counter : 177
మహిళా, శిశు అభివృద్ధి మంత్రిత్వ శాఖ
దేశ వ్యాప్తంగా ఘనంగా జాతీయ బాలికా దినోత్సవం
5-రోజుల పాటు వివిధ కార్యకలాపాలు/కార్యక్రమాలు నిర్వహించిన రాష్ట్రాలు / కేంద్రపాలిత ప్రాంతాలు
మహిళా శిశు అభివృద్ధి మంత్రిత్వ శాఖ ఆధ్వర్యంలో దేశవ్యాప్తంగా జాతీయ బాలికా దినోత్సవం దేశవ్యాప్తంగా ఘనంగా జరిగింది. లింగ వివక్షను తగ్గించడానికి , విద్య, ఆరోగ్యం పౌష్టికాహారం ప్రాముఖ్యతపై దృష్టి పెట్టడానికి, బాలికల హక్కుల గురించి అవగాహన కల్పించడానికి జాతీయ బాలికా దినోత్సవాన్ని నిర్వహించారు.
ఈ ఏడాది ప్రజల భాగస్వామ్యంతో బాలికల దినోత్సవాన్ని నిర్వహించాలని మహిళా శిశు అభివృద్ధి మంత్రిత్వ శాఖ నిర్ణయించింది. ఆడపిల్లల విలువ తెలియజేసే విధంగా కార్యక్రమాలు నిర్వహించాలని
రాష్ట్రాలు/కేంద్రపాలిత ప్రాంతాలు, జిల్లా యంత్రాంగాలకు మంత్రిత్వ శాఖ సూచించింది. దీనిలో భాగంగా 2023 జనవరి 18 నుంచి 24వ తేదీ వరకు రాష్ట్రాలు/కేంద్రపాలిత ప్రాంతాలు, జిల్లా యంత్రాగాలు అనేక కార్యక్రమాలు నిర్వహించాయి. సామాజిక మాధ్యమాల్లో కార్యక్రమాలకు ప్రచారం కల్పించడానికి హ్యాష్ట్యాగ్  ఏర్పాటు చేశారు.
జాతీయ బాలికా దినోత్సవం సందర్భంగా రాష్ట్రాలు/కేంద్రపాలిత ప్రాంతాలు 5 రోజుల పాటు అనేక కార్యక్రమాలను నిర్వహించాయి. ప్రత్యేక గ్రామ సభ/మహిళా సభ, ప్రమాణ స్వీకార కార్యక్రమం/సంతకాల కార్యక్రమం, ఇంటింటికి వెళ్లే కార్యక్రమం, పాఠశాలల్లో  కార్యక్రమాలు నిర్వహించి బాలికల ప్రాధాన్యత, విలువ తెలియజేసే విధంగా పోస్టర్లు/నినాదాలు / డ్రాయింగ్/వాల్ పెయింటింగ్ పోటీ వంటి కార్యక్రమాలు జరిగాయి. బాలికల ఆరోగ్యం పోషకాహార సంబంధిత అంశాలపై పాఠశాలలు, సమాజ స్థాయిలో చర్చలు నిర్వహించి, మొక్కలు నాటే కార్యక్రమాన్ని నిర్వహించారు. విద్య, క్రీడల్లో స్థానిక ఛాంపియన్గా నిలిచిన వారిని గుర్తించి సన్మానించారు.
వివిధ రాష్ట్రాలు/ కేంద్రపాలిత ప్రాంతాల్లో జరిగిన జాతీయ బాలికల దినోత్సవం కార్యక్రమం వివరాలు :
1.మధ్యప్రదేశ్
రత్లాం జిల్లా
సంతకాల సేకరణ
ప్రమాణ స్వీకార కార్యక్రమం
సెహోర్ జిల్లా
మొక్కలు నాటే కార్యక్రమం
ద్వార ప్రతిభ కనబరిచిన బాలికలను మెజిస్ట్రేట్ సన్మానించారు.
2. ఉత్తర ప్రదేశ్
బస్తీ జిల్లా
నాటకం ద్వారా ఆడపిల్లలకు విలువ ఇవ్వాలని అవగాహన కల్పించారు.
భదోహి
సంతకాల సేకరణ,, నాటకాలు, స్థానిక ఛాంపియన్లకు సన్మాన కార్యక్రమాలు నిర్వహించారు.
3. అస్సాం
సోనిత్పూర్
బాలికల సంరక్షణ కోసం పార్లమెంట్ సభ్యుడు, శాసనసభ్యుడు, సోనిత్పూర్ డిప్యూటీ కమిషనర్, విభాగ అధిపతులు, కార్యాలయ సిబ్బంది ప్రతిజ్ఞ తీసుకున్నారు.
పాఠశాలలో ప్రమాణ స్వీకార కార్యక్రమం, పోస్టర్ తయారీ పోటీ నిర్వహించారు.
బటాషిపూర్ పంచాయతీ, ధేకియాజులికౌమార సాధికారత పై ప్రత్యేక గ్రామ సభగృహాలు మరియు కమ్యూనిటీ హాళ్లు, అంగన్వాడీ కేంద్రాలు వంటి ప్రముఖ ప్రదేశాలలో బాలికా దినోత్సవం జరిగింది.
4. గుజరాత్
గాంధీనగర్ జిల్లా
గుజరాత్లోని గాంధీనగర్ జిల్లాలో నవజాత శిశువుకు ఆడబిడ్డ స్వాగతించే కిట్ పంపిణీ చేశారు.
అనాథ బాలికలకు విద్య కిట్లను పంపిణీ చేసి, చదువు, క్రీడల్లో ప్రతిభ కనబరిచిన పిల్లలను సన్మానించి, మొక్కలు నాటారు .
అమ్రేలి జిల్లా
జాతీయ బాలికా దినోత్సవ వేడుకల్లో భాగంగా జాతీయ, రాష్ట్ర స్థాయిలో క్రీడా రంగంలో ప్రశంసనీయమైన విజయాలు సాధించిన బాలికలను సత్కరించారు.
మహేసనా జిల్లా
రంగోలి, డ్రాయింగ్, మెహందీ పోటీలు నిర్వహించారు.
5. ఒడిశా
ఖోర్ధా జిల్లా
బాలికల హక్కులపైఅవగాహన కల్పించేందుకు జనవరి 23, 24 న సంతకాల సేకరణ కార్యక్రమం జరిగింది. వ్యాసరచన, నినాద పోటీలు నిర్వహించి వివిధ పాఠశాలలకు చెందిన విద్యార్థులు సైకిల్ ర్యాలీ చేపట్టారు.
6. మహారాష్ట్ర
వార్ధా జిల్లా
పాఠశాలలో పోస్టర్ తయారీ కార్యకలాపాలు నిర్వహించిన అధికారులు 2023 జనవరి 24న జన జాగృతి ర్యాలీ నిర్వహించారు.
జల శక్తి మంత్రిత్వ శాఖ
స్వచ్ఛతకు ప్రచారం, పెండింగ్లో ఉన్న సూచనల పరిష్కారం కోసం 2 అక్టోబర్ - 31 అక్టోబర్, 2023 నుండి ప్రత్యేక ప్రచారం 3.0లో పాల్గొనేందుకు సిద్ధమవుతున్న త్రాగునీరు మరియు పారిశుద్ధ్య శాఖ, జల శక్తి మంత్రిత్వ శాఖ.
స్వచ్ఛతను సంస్థాగతీకరించడం, ప్రభుత్వ కార్యాలయాల్లో పెండింగ్ను తగ్గించడం అనే లక్ష్యాన్ని నెరవేర్చే ఉద్దేశంతో పరిపాలనా సంస్కరణలు మరియు ప్రజా సమస్యల శాఖ  2023 అక్టోబర్ 2 నుంచి అక్టోబర్ 31 వరకు ప్రత్యేక ప్రచార 3.0 నిర్వహణకు మార్గదర్శకాలు విడుదల చేసింది.
తదనుగుణంగా తాగునీరు, పారిశుద్ధ్య శాఖ  2 అక్టోబర్ - 31 అక్టోబర్, 2023 వరకు ప్రచారం 3.0 మరియు 15 సెప్టెంబర్ 2023 నుండి ప్రారంభమయ్యే ప్రచార సన్నాహక దశ చేపడుతోంది.
2. DDWS తన సచివాలయంలో , తన పరిపాలన నియంత్రణలో ఉన్న క్షేత్ర కార్యాలయంలో 2వ అక్టోబర్ నుంచి 31 అక్టోబర్, 2022 మధ్య కాలంలో పెండింగ్లో ఉన్న సూచనలను పరిష్కరించడం మరియు స్వచ్ఛత ప్రత్యేక ప్రచారం 2.0లో కూడా పాల్గొన్నారు. 2 అక్టోబర్ - 31 అక్టోబర్, 2022 నుంచి ప్రత్యేక ప్రచారం అమలు దశలో VIPల సూచనలు, IMC సూచన, రాష్ట్ర ప్రభుత్వం సూచన, PMO సూచనలు, పబ్లిక్ గ్రీవెన్స్ మరియు PG అప్పీల్స్ వంటి పెండింగ్లో ఉన్న వివిధ శ్రేణుల సూచనలు/సమస్యలను సమర్ధవంతంగా పరిష్కరించారు మరియు గుర్తించిన ఫైళ్లను సమీక్షించారు. ప్రత్యేక ప్రచారం ఫలితంగా, 600 చదరపు అడుగుల స్థలం ఉత్పత్తి చేయడం/కనుగొనడం జరిగింది. ప్రచార సమయంలో సాధించిన విజయాలు DARPGచే సృష్టించబడిన SCDPM పోర్టల్లో కూడా అప్లోడ్ చేయడం జరిగింది. ఈ ప్రత్యేక కార్యక్రమం ప్రచారంలో సామాజిక మాధ్యమం కూడా నిమగ్నమైంది.
3. ప్రత్యేక ప్రచారం 2.0 కింద ప్రయత్నాలను ప్రచారం తర్వాత కూడా నవంబర్, 2022 నుంచి ఆగస్టు, 2023 వరకు కొనసాగించడం జరిగింది. నవంబర్, 2022 - ఆగస్టు, 2023 మధ్యకాలంలో పెండింగ్లో ఉన్న సూచనలు పరిష్కరించడంలో సాధించిన విజయాల ముఖ్యాంశాలు క్రింది విధంగా ఉన్నాయి:
 VIP సూచనలు - 48
 రాష్ట్ర ప్రభుత్వ సూచనలు - 88
 పబ్లిక్ గ్రీవెన్స్ - 3428
 పబ్లిక్ గ్రీవెన్స్ అప్పీల్ - 215
4. ఇప్పుడు 2 అక్టోబర్, 2023 నుండి ప్రత్యేక ప్రచారం 3.0 ప్రారంభించడానికి మరింత చురుకుగా పాల్గొనడానికి త్రాగునీరు మరియు పారిశుద్ధ్య శాఖ  సిద్ధమవుతోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొల్చిసిన్ ఉన్న కొవిడ్ -19 రోగులపై క్లినికల్ ట్రయల్స్ చేపట్టడానికి లక్సాయ్ లైఫ్ సైన్సెస్ భాగస్వామ్యంతో సిఎస్ఐఆర్ రెగ్యులేటరీ అనుమతి పొందింది.
కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్ , మరియు లక్సాయ్ లైఫ్ సైన్సెస్ ప్రైవేట్ లిమిటెడ్ లిమిటెడ్ హైదరాబాద్, కొవిడ్-19 రోగుల చికిత్స సమయంలో క్లినికల్ ఫలితాల మెరుగుదలలో కొల్చిసిన్ అనే ఔషధం యొక్క భద్రత మరియు సామర్థ్యాన్ని అంచనా వేయడానికి రెండోదశ -2 క్లినికల్ ట్రయల్ చేపట్టడానికి డిసిజిఐ రెగ్యులేటరీ అనుమతి ఇచ్చింది. ఈ ముఖ్యమైన క్లినికల్ ట్రయల్లో భాగస్వామి సిఎస్ఐఆర్ ఇనిస్టిట్యూట్లు హైదరాబాద్లోని సిఎస్ఐఆర్-ఇండియన్ ఇనిస్టిట్యూట్ ఆఫ్ కెమికల్ టెక్నాలజీ  మరియు జమ్మూలోని సిఎస్ఐఆర్-ఇండియన్ ఇనిస్టిట్యూట్ ఆఫ్ ఇంటిగ్రేటివ్ మెడిసిన్ .
గౌట్ మరియు సంబంధిత పరిస్థితులకు చికిత్స చేయడానికి ఉపయోగించే ఈ ఆమోదించిన ఔషధంపై క్లినికల్ ట్రయల్ నిర్వహించడానికి మంజూరు చేసిన అనుమతిపై సిఎస్ఐఆర్ డైరెక్టర్ జనరల్ డాక్టర్ శేఖర్ సి మాండే సంతోషం వ్యక్తం చేశారు. డిజి-సిఎస్ఐఆర్ సలహాదారు డాక్టర్ రామ్ విశ్వకర్మ, కొల్చిసిన్ ప్రామాణిక సంరక్షణతో కలిపి కోవిడ్ రోగులకు కార్డియాక్ కో-మోర్బిడిటీస్ మరియు ప్రోఇన్ఫ్లమేటరీ సైటోకిన్స్ తగ్గించడం కోసం ఒక ముఖ్యమైన చికిత్స అవుతుందని, ఇది వేగంగా కోలుకోవడానికి దారితీస్తుందని తెలిపారు. కొవిడ్-19 ఇన్ఫెక్షన్లు మరియు కొవిడ్ అనంతరం సమయంలో గుండె సమస్యలతో చాలా మంది ప్రాణాలు కోల్పోతున్నారని అనేక ప్రపంచ అధ్యయనాలు ధృవీకరించాయి. అందువల్ల కొత్త లేదా పునర్నిర్మించిన ఔషధాల కోసం అన్వేషణ చాలా అవసరం.
డాక్టర్ ఎస్. చంద్రశేఖర్  మరియు డాక్టర్ డిఎస్ రెడ్డి , సిఎస్ఐఆర్కు చెందిన ఈ రెండు భాగస్వామ్య సంస్థలు రెండో దశ క్లినికల్ ఎఫిషియసీ ట్రయల్ ఫలితం కోసం ఎదురు చూస్తున్నాయని చెప్పారు. ఆసుపత్రిలో చేరిన రోగుల చికిత్సతో పాటు వారి ప్రాణాలను రక్షించడంలో కొల్చిసిన్ ఉపయోగపడుతుందని చెప్పారు. ఈ కీలక ఔషధం యొక్క అతిపెద్ద ఉత్పత్తిదారులలో భారతదేశం ఒకటి. ఇది ఔషధం విజయవంతమైతే ఇది సరసమైన ఖర్చుతో రోగులకు అందుబాటులో ఉంటుంది.
భారతదేశం అంతటా పలు సైట్లలో రోగుల నమోదు ఇప్పటికే ప్రారంభమైందని, రాబోయే 8-10 వారాల్లో ట్రయల్స్ పూర్తయ్యే అవకాశం ఉందని లక్సాయ్ సీఈఓ డాక్టర్ రామ్ ఉపాధ్యాయ్ తెలిపారు. ఈ ట్రయల్ మరియు రెగ్యులేటరీ ఆమోదం ఫలితాల ఆధారంగా ఈ ఔషధాన్ని భారతదేశంలో ఎక్కువమందికి అందుబాటులో ఉంటుందని ఆయన అన్నారు.
హృదయ శస్త్రచికిత్స మరియు కర్ణిక ఫైబ్రిలేషన్ అబ్లేషన్ తరువాత పునరావృత పెరికార్డిటిస్, పోస్ట్-పెరికార్డియోటోమీ సిండ్రోమ్ మరియు పెరి-ప్రొసీజరల్ అట్రియల్ ఫైబ్రిలేషన్ రేట్లలో గణనీయమైన తగ్గింపుతో కొల్చిసిన్ సంబంధం ఉన్నట్లు ప్రముఖ వైద్య పత్రికలలో ఇటీవలి క్లినికల్ అధ్యయనాలు నివేదించాయి.
ప్రధాన మంత్రి కార్యాలయం
నవ్ రోజ్ శుభాకాంక్షల ను తెలిపినప్రధాన మంత్రి
నవ్ రోజ్ సందర్భం లో ప్రధాన మంత్రి శ్రీ నరేంద్ర మోదీ ప్రతి ఒక్కరికి శుభాకాంక్షల ను తెలియ జేశారు.
ప్రధాన మంత్రి ఒక ట్వీట్ లో -
‘‘నవ్ రోజ్ ముబారక్! శుభప్రదం అయినటువంటి సందర్భం లో సంతోషం మరియు మంచి ఆరోగ్యం ప్రతి ఒక్కరికి ప్రాప్తించాలి అనేదే నా ప్రార్థన. రాబోయే సంవత్సరం మన సమాజానికి మరింత సమృద్ధి ని తీసుకు రావడం తో పాటుగా ఏకత్వ భావన ను పెంపొందింప చేయుగాక.’’ అని పేర్కొన్నారు.
ప్రధాన మంత్రి కార్యాలయం
స్వాతంత్ర్య దినం నాడు ప్రజల కు శుభాకాంక్షలు తెలిపిన ప్రధాన మంత్రి
స్వాతంత్ర్య దినం సందర్బం లో ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘స్వాతంత్ర్య దినం నాడు మీకందరికి శుభాకాంక్షలు.
మీ అందరికి 75వ స్వాతంత్ర్య దినం తాలూకు చాలా చాలా శుభాకాంక్షలు. స్వాతంత్ర్యం తాలూకు అమృత్ మహోత్సవం అయినటువంటి ఈ సంవత్సరం దేశ ప్రజల లో కొత్త శక్తి ని, నవ చేతన ను నింపు గాక.
జయ్ హింద్.
#IndiaIndependenceDay’’ అని పేర్కొన్నారు.
Greetings to you all on Independence Day.
— Narendra Modi  August 15, 2021
आप सभी को 75वें स्वतंत्रता दिवस की बहुत-बहुत बधाई। आजादी के अमृत महोत्सव का यह वर्ष देशवासियों में नई ऊर्जा और नवचेतना का संचार करे।
जय हिंद! #IndiaIndependenceDay
ప్రధాన మంత్రి కార్యాలయం
12వ తరగతి ఫలితాల ను సిబిఎస్ఇ ప్రకటించిన నేపథ్యం లో విద్యార్థుల కుఅభినందనలు తెలిపిన ప్రధాన మంత్రి
విద్యార్థులు వారి అంతర్వాణి చెప్పినట్టు నడుచుకోవాలి అంటూ ప్రధాన మంత్రివిజ్ఞప్తి చేశారు
ఫలితాల ను చూసుకొని సంతోషం గా లేనటువంటి విద్యార్థుల ను ప్రోత్సహిస్తూమాట్లాడిన ప్రధాన మంత్రి
పన్నెండో తరగతి ఫలితాల ను సిబిఎస్ఇ ప్రకటించిన అనంతరం ప్రధాన మంత్రి శ్రీ నరేంద్ర మోదీ విద్యార్థుల కు అభినందనల ను తెలియజేశారు.
ప్రధాన మంత్రి అనేక ట్వీట్ లలో -
‘‘సిబిఎస్ఇ XII వ తరగతి పరీక్షల లో ఉత్తీర్ణులు అయిన నా యువ మిత్రులు అందరికీ ఇవే అభినందన లు. ఈ యువ జనులు ప్రదర్శించిన సమర్పణ భావం, ధైర్యం ప్రశంసనీయం. మానవాళి ఒక పెద్ద సవాలు ను ఎదుర్కొన్న కాలం లో వారు ఈ పరీక్షల కోసం సన్నద్ధం అవడం తో పాటు ఈ సాఫల్యాన్ని కూడా సాధించారు.’’
‘‘సిబిఎస్ఇ XII వ తరగతి పరీక్షల లో ఉత్తీర్ణత సాధించిన మన యువ ఎగ్జామ్ వారియర్స్ కోసం ఎదురుచూస్తున్నటువంటి అవకాశాలు ఎన్నెన్నో. వారు వారి మనస్సు చెప్పే మాట ను వినాలి, మరి వారు ఉద్వేగం పెంచుకొన్న సబ్జెక్టుల ను అనుసరించాలి అంటూ వారి కి నేను విజ్ఞప్తి ని చేస్తున్నాను. వారు వారి భావి ప్రయాసల లో చక్కని ఫలితాల ను సాధించాలి అని నేను ఆకాంక్షిస్తున్నాను.’’
‘‘కొందరు విద్యార్థులు వారి ఫలితాల ను చూసుకొన్న తరువాత ఏమంత సంతోషం గా ఉండి ఉండకపోవచ్చు. అయితే, ఒక పరీక్ష అనేది వారి సత్తా ను ఎన్నటికీ నిర్వచించ జాలదు అనే విషయాన్ని వారు తెలుసుకొని తీరాలి. రాబోయే కాలాల్లో వారు తప్పక మరిన్ని విజయాల ను సాధించగలుగుతారు అని నాకు అనిపిస్తోంది. ఈ సంవత్సరం ‘పరీక్షా పే చర్చ’  కార్యక్రమం లో పరీక్షల కు సంబంధించి మనం మాట్లాడుకొన్న అంశాల ను కూడా శేర్ చేస్తున్నాను.’’ అని పేర్కొన్నారు.
Congratulations to all my young friends who passed the CBSE Class XII exams. The grit and dedication of these youngsters is commendable. They prepared for these exams through a time when humanity faced a monumental challenge and achieved this success.
— Narendra Modi  July 22, 2022
There are innumerable opportunities that await our young Exam Warriors, who passed the CBSE Class XII exams. I urge them to follow their inner calling and pursue subjects they are passionate about. My best wishes for their future endeavours.
— Narendra Modi  July 22, 2022
Some students may not be happy with their results but they must know that one exam will never define who they are. I am certain they will find more success in the times to come. Also sharing this year's PPC where we discussed aspects relating to exams. https://t.co/lKYdXhnHTF
— Narendra Modi  July 22, 2022
ప్రధాన మంత్రి కార్యాలయం
సమాజం లో మత్తుమందుల బెడద ను అంతం చేయడం కోసం జరుగుతున్న కృషి ని ప్రశంసించిన ప్రధాన మంత్రి
సమాజం లో మత్తుమందు ల బెడద ను అంతం చేయడం కోసం జరుగుతున్న ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు.
హోం శాఖ కేంద్ర మంత్రి శ్రీ అమిత్ శాహ్ ట్వీట్ కు ప్రధాన మంత్రి ప్రతిస్పందిస్తూ,
‘‘సమాజం లో మత్తుమందు ల బెడద ను అంతం చేయడం లో సమన్వయాన్ని మరియు తత్పరత ను ప్రవేశపెట్టేటటువంటి ఒక మంచి కార్యక్రమం.’’ అని ఒక ట్వీట్ లో పేర్కొన్నారు.
(